Brandon Jawato

Brandon Jawato (ブランドン・ジャワト)(). Inggih punika pabaskét proféssional campuhan Indonésia-Amérika. Masekolah ring University of Hawaii at Manoa. Tegeh nyané 193 séntiméter, sampun main ring Liga B Jepang saking warsa 2021 kapertama antuk klub baskét Utsunomiya Brex, mangkin antuk klub baskét SeaHorses Mikawa saking warsa 2022.

Campuhan Indonésia ring angga Brandon saking aji nyané Nyoman Jawato, saking Bali. Biang nyané, Belinda van Dorn, pinaka warga negara Amérika Serikat. Brandon puniki madué yayasan sané ngawantu para anom miwah tunawisma, yayasan punika maaran Brandon Jawato Foundation yén basa Bali né "Yayasan Brandon Jawato".

Kauripan 
Brandon embas ring Amérika Serikat ring warsa 1993, daweg kantun anom Brandon polih budal ring Bali, ri kala anom punika ipun malajah Baskét saking aji nyané sané seneng olahraga punika, santukan méweh ngarereh lapangan sané nampek, Brandon malajah ring Paon niangné, krana jemetné melajah baskét ipun kakrdiang ring jaring  baskét ring paon taler gang ajeng umahné, ngantos pacang masekolah. Ri kala masa masekolahné, Brandon akéh nyeneng ring Amérika, yadiastun kantun masekolah Bradon kantun seneng main baskét, ngantos SMA Brandon nyarengin pacentokan baskét, nyarengin pacentokan punika Brandon polih beasisya ring Universitas Hawaii ring Manoa. Ring universitas Brandon ketah dados pamilet pacentokan baskét, krana punika Brandon kaambil olih Hawaii Rainbow Warriors druén universitas ida ngarajing. sareng rim punika ipun nyarengin pacentokan basket para yowana ring Amérika, daweg ungkur pacentokan ida polih ngeranjing draf NBA.

Santukan nénten wénten klub NBA sané ngiket kontrak Brandon, ida budal ring Indonésia ring warsa 2016, kakontrak sareng klub basket Pelita Jaya ngatos warsa 2018, daweg masa ungkur ring Pelita Jaya ida medal krana ring Liga Basket Indonésia tan kadadosang wénten pemain dura negara sané malaga ring liga punika, santukan nika ida kantun mastatus dwi kawarganegaraan, hawanan nika ida malaga sareng CLS Knight ring Liga Basket ASEAN utawi ABL. Wawu ring warsa 2020 ida polih kawarganegaraan Indonésia taler malaga sareng Indonésia Patriots. Warsa 2021 ida medal nyarengin Liga B1 Jepang sareng Klub Utsunomiya Brex. Saking warsa 2022 malaga antuk klub Liga B1 Jepang liayanan SeaHorses Mikawa.

Karir

Kampus

Klub

Timnas
Brandon kapertama malaga sareng tim nasional baskét putra Indonésia warsa 2019, taler malaga antuk kualifikasi Piala Asia FIBA 2021 ring 28 Nopémber 2020, ngelawan tim nasional baskét putra Thailand.

Pustaka

Pranala jaba

Kategori:Pebaskét Indonésia
Kategori:Tokoh Bali